ઘણા લાંબા સમય ના ઇન્તેજાર પછી ઉમરેઠ માં આ શુભ ઘડી આવી અને ઉમરેઠ માં આજરોજ ગિરિગોવર્ધન ની પ્રાણપ્રતિષ્ઠા કરવામાં આવી. સૌ વૈષ્ણવો પ્.પુ. મહારાજશ્રીની હાજરી અને સાનિધ્યમાં ધન્યતા અનુભવતા હતા. અને સવારે ૧૦ કલાકે શોભાયાત્રા કાઢવામાં આવી. જેમાં ગિરિગોવર્ધન પર પ્રાણપ્રતિષ્ઠા પામનાર સ્વરૂપ (જેનું વજન લગભગ ૩૦૦ કિલો જેટલું છે ) સાથે સાથે મંદિર ના ઠાકોરજી ની બેન્ડ સાથે એક મોટી શોભાયાત્રા નીકળી. આખા ઉમરેઠ નું વૈષ્ણવ વૃંદ ઉલ્લાસ અને શ્રદ્ધા ભેર જોડાયું. ઉમરેઠ માં બજારો બંધ રહ્યા અને દરેક પોળ, મહોલ્લાઓ અને બજારોમાં શોભાયાત્રાનું જોશભેર સ્વાગત કરવામાં આવ્યું. નાના બાળકો માં પણ શ્રદ્ધાનું ઘોડાપુર જોવા મળ્યું. નાના બાળકો માં છોકરાઓ કૃષ્ણ સ્વરૂપે જોડાયા અને નાની બાલિકાઓ પોતાના માથા પર કળશ ને ધારણ કરીને ઠાકોરજીને વધાવતી જોવા મળી. સરસ્વતી સ્કુલ ના વિદ્યાર્થીઓ પણ પોતાની કલાકારીનું પ્રદર્શન કરતા નજરે પડ્યા. ઉમરેઠ ના રાજમાર્ગો પર ફરીને શોભાયાત્રા ઉમરેઠના મંદિરે થઈને ગીરી ગોવર્ધન ધામ સુધી આવી અને સૌ ઠાકોરજી ને વધાવતા વધાવતા મંદિરમાં પ્રભુજી ને અને મહારાજશ્રીને ચરણસ્પર્શ કરીને ધન્યતા અનુભવતા સાંજ ના સમારંભ ની તૈયારીઓ માટે લાગી ગયા..